S-2042/2020

Dómur

I.

Mál þetta, sem dómtekið var 23. október sl., er höfðað af lögreglustjóranum á höfuðborgarsvæðinu með ákæru útgefinni 11. ágúst 2020 á hendur Á-kk-þgf F-kk-þgf Á-kk-þgf, kt. […], fyrir eftirtalin brot:

I.

,,Umferðarlagabrot með því að hafa, þriðjudaginn 7. janúar 2020 ekið bifreiðinni […] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana og fíkniefna (í blóði mældist vínandamagn 1,25‰ og kókaín 165 ng/ml) um Reykjavíkurveg í Hafnarfirði, við Flatahraun, þ ar sem lögregla stöðvaði aksturinn.

M. 0072020863

Telst brot þetta varða við 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Rangar sakargiftir, með því að hafa er lögregla hafði afskipti af ákærða í tilviki því sem lýst er í ákærulið I, skýrt lögreglu ranglega frá nafni sínu og kennitölu er ákærði gaf upp nafn og kennitölu […], og þannig leitast við að koma því til leiðar að fyrrnefndur […] yrði sakaður um brotið.

M. 0072020863

T elst brot þetta varða við 148. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

II.

Farið var með málið samkvæmt 164. gr. laga nr. 88/2008 um meðferð sakamála. Ákærði hefur skýlaust játað sakargiftir og telur dómari ekki ástæðu til að draga í efa að játningin sé sannleikanum samkvæm. Var málið því tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði krefst vægustu refsingar sem lög frekast heimila og hún verði skilorðsbundin.

Samkvæmt framlögðu sakavottorði ákærða dags. 10. ágúst 2020 gekkst hann undir tvær lögreglustjórasáttir 26. september 2017 og var þar gert að greiða samtals 300.000 kr. í sekt og sviptur ökurétti í 30 mánuði.

Háttsemi ákærða er rétt færð til refsiákvæða í ákæru og er hann nú sakfelldur fyrir ítrekaðan akstur undir áhrifum áfengis, akstur undir áhrifum fíkniefna, akstur sviptur ökurétti og hegningarlagabrot þ.e. rangar sakargiftir. Refsing ákærða verður ákveðin með hliðsjón af 77. gr. almennra hegningarlaga nr. 19/1940. Við ákvörðun refsingar verður tekið tillit til þess að ákærði játaði sakargiftir afdráttarlaust. Þykir refsing ákærða hæfilega ákveðin fangelsi í 60 daga en með tilliti til málavaxta þykir mega fresta fullnustu refsingarinnar og skal hún niður falla að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940. Þá verður ákærði sviptur ökurétti í fimm ár frá birtingu dómsins að telja, sbr. 7. mgr. 101. gr. umferðarlaga nr. 77/2019. Ákærði greiði sakarkostnað 88.812 kr.

I-kk-nf T-kk-nf héraðsdómari kveður upp dóm þennan.

Dómsorð:

Ákærði, Á-kk-nf F-kk-nf Á-kk-nf, sæti fangelsi í tvo mánuði. Fresta skal fullnustu refsingarinnar og hún niður falla að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í fimm ár frá birtingu dóms þessa að telja.

Ákærði greiði 88.812 kr. í sakarkostnað.

Samkvæmt framlögðu sakavottorði ákærða dags. 10. ágúst 2020 gekkst hann undir tvær lögreglustjórasáttir 26. september 2017 og var þar gert að greiða samtals 300.000 kr. í sekt og sviptur ökurétti í 30 mánuði.

Háttsemi ákærða er rétt færð til refsiákvæða í ákæru og er hann nú sakfelldur fyrir ítrekaðan akstur undir áhrifum áfengis, akstur undir áhrifum fíkniefna, akstur sviptur ökurétti og hegningarlagabrot þ.e. rangar sakargiftir. Refsing ákærða verður ákveðin með hliðsjón af 77. gr. almennra hegningarlaga nr. 19/1940. Við ákvörðun refsingar verður tekið tillit til þess að ákærði játaði sakargiftir afdráttarlaust. Þykir refsing ákærða hæfilega ákveðin fangelsi í 60 daga en með tilliti til málavaxta þykir mega fresta fullnustu refsingarinnar og skal hún niður falla að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940. Þá verður ákærði sviptur ökurétti í fimm ár frá birtingu dómsins að telja, sbr. 7. mgr. 101. gr. umferðarlaga nr. 77/2019. Ákærði greiði sakarkostnað 88.812 kr.

I-kk-nf T-kk-nf héraðsdómari kveður upp dóm þennan.

Ákærði, Á-kk-nf F-kk-nf Á-kk-nf, sæti fangelsi í tvo mánuði. Fresta skal fullnustu refsingarinnar og hún niður falla að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í fimm ár frá birtingu dóms þessa að telja.

Ákærði greiði 88.812 kr. í sakarkostnað.